Škoda Auto
Škoda-yhtymän ("Škodovy závody") perusti Emil von Škoda Plzeňissä vuonna 1859. Škoda kasvoi 1800-luvulla Itävalta-Unkarin suurimmaksi teollisuusyritykseksi. Ensimmäisen maailmansodan jälkeen Škoda siirtyi autoteollisuuteen ja alkoi valmistaa lisenssillä ranskalaisia Hispano-Suiza-autoja. Vuonna 1924 Škoda osti Mladá Boleslavissa toimineen autovalmistajan, Laurin & Klementin.
Laurin & Klementin juuret ulottuvat 1800-luvun loppuun, jolloin se aloitti polkupyörien valmistuksen. 1899 yritys alkoi valmistaa moottoripyöriä ja 1905 lähtien autoja. Ensimmäisen maailmansodan jälkeen Laurin & Klement alkoi valmistaa kuorma-autoja.
Dinamo Riika (1946–1995)
Dinamo Riika perustettiin vuonna 1946 täyttämään toisen maailmansodan synnyttämän aukon. Sodan aikana latvialaiset jääkiekkoseurat olivat lakkauttaneet toimintansa. Se liittyi vastaperustettuun Neuvostoliiton jääkiekon mestaruussarjaan samana vuonna. Seura sai vuonna 1949 uuden nimen "Daugava Riika".